laion/Wikipedia-Exotic huggingface dataset:
משפחת לניאדו

משפחת לניאדו נחשבת לאחת המשפחות המיוחסות בקרב יהדות חלב, והעמידה רצף של 7 דורות של רבנים (בחלב) במשך כמאתיים שנה. יש אומרים שפירוש המילה "לניאדו" הוא "שעיר", ויש משערים שהוא מהשם "לינייה" שפירושו "עץ" בשפה הקסטיליאנית. אחדים מבני משפחת לניאדו, כונו בשם משפחה נוסף, כגון: "לניאדו-מלכי שובה", לניאדו-סומך" או "לניאדו-זג'יר". למעשה, כולם הם בני אותה משפחה, הכינויים הנוספים באו להבדיל בין שנים מבני אותה משפחה שנקראו בשם דומה. רבי שמואל לניאדו, אבי המשפחה, היה ממגורשי ספרד. לפי המסורת של קהילת יהודי חלב, נשלח רבי שמואל לארם צובא (חלב) על ידי רבי יוסף קארו מהעיר צפת, לבקשתם של חכמי ארם צובא לשלוח להם רב שיעמוד בראשם. באיגרת ששלח להם רבי יוסף קארו, כתב להם על רבי שמואל לניאדו "הנה אנכי שולח לכם איש אשר כמוני". רבי שמואל לניאדו (נפטר ה'רצ"ב, 1532). בנו, רבי אברהם לניאדו (נפטר ה'שמ"ה, 1585). בנו, רבי שמואל לניאדו, "בעל הכלים" (נפטר בשנת ה'ש"ע, 1610). בנו, רבי אברהם לניאדו, בשנת ה'שפ"ג (1623) לערך עזב את ארם צובא ועלה להתיישב בירושלים. בנו (בכורו), רבי שלמה לניאדו [הזקן] (נפטר ה'ת"ס, 1700). לא היו לו ילדים. רבי אברהם לניאדו. בנו, רבי שמואל לניאדו (נפטר ה'תק"י, 1750). היה תלמיד של סבו. בנו, רבי רפאל שלמה לניאדו, מחבר ספר "בית דינו של שלמה" (נפטר ה'תקנ"ד, 1793). בנו הוא רבי אפרים לניאדו, מחבר ספר "דגל מחנה אפרים" (נפטר ה'תקס"ה, 1805) מכונה גם "הרב הדיין". אחיו, רבי אליהו לניאדו (נפטר ה'תקמ"ו, 1786). בנו, רבי שמואל לניאדו בנו, רבי עובדיה לניאדו (נפטר ה'תקע"ח, 1818), מכונה "הרב החסיד". בנו, רבי אברהם לניאדו (נפטר ה'תרמ"ב, 1882), מכונה "הרב המכוון". בנו, רבי מאיר לניאדו (נפטר התרע"א, 1911). מכונה "הרב הסופר". היו לו ארבעה בנים: רבי אברהם, רבי רפאל שלמה, רבי עובדיה ורבי דוד. בנו, רבי רפאל שלמה לניאדו (נפטר ה'תרפ"ה, 1925). בנו עו"ד מאיר לניאדו שימש כנשיא ועד העדה הספרדית בירושלים. ה'שס"א - הש"ע (1601 -1610) - כיהן כרב העיר חלב רבי שמואל לניאדו (בעל הכלים). הש"ע - ה'שפ"ז (1610 - 1627) - כיהן בנו, רבי אברהם לניאדו. ה'ת"י - ה'ת"ס (1650 - 1700) - כיהן בנו, רבי שלמה לניאדו [הזקן]. ה'ת"ס - ה'ת"ע (1700 - 1710) - כיהן רבי אברהם לניאדו, שגם היה מצאצאי רבי שמואל לניאדו. ה'ת"ע - ה'תק"י (1710 - 1750) - כיהן בנו, רבי שמואל לניאדו. ה'תק"י - ה'תקמ"ז (1750 - 1787) - כיהן בנו, רבי רפאל שלמה לניאדו. ה'תקמ"ז - ה'תקס"ה (1787 - 1805) - כיהן בנו, רבי אפרים לניאדו. דוד לניאדו, לקדושים אשר באר"ץ: לתולדות חכמי ורבני אר"ץ, מהדורה שנייה בעריכת אליהו עטייה, ירושלים תש"ם, עמ' עב - פט משה בצרי, ליקוטי המליץ, בתוספת מבוא ותולדות משפחת לניאדו, מכון הכתב, ירושלים תשס"ה (2005) יהודי סוריה: היסטוריה, תרבות וזהות עורך ירון הראל, רמת גן : הוצאת אוניברסיטת בר-אילן, תשע"ו 2015 Syrian and Sephardic Surnames, Sephardic Genealogical Journeys (באנגלית) הקדמה לספר ליקוטי המליץ מאת הרב מאיר לניאדו מכאן ועד רבי מאיר (תרע"א), זה על פי ההקדמה לספר דגל מחנה אפרים של רבי אפרים לניאדו. שנות הפטירה על פי הספר לקדושים אשר באר"ץ
פנג שווי (פירושונים)

האם התכוונתם ל... משמעות השם "פנג שווי" בסינית היא "רוח ומים". מקורו של השם בציטוט מספר הקבורה הסיני האומר: "הצ'י מתפזר ברוח ונאסף על גבולות מקווי מים". פנג שווי – תורה מיסטית סינית עתיקה שמטרתה להגיע להרמוניה עם זרימת הצ'י במרחב באמצעות עיצובו. ספורטאים פנג שוואי (טניסאית) – טניסאית סינית; דורגה בשיאה במקום 14 בעולם פנג שוואי (שחיינית) – שחיינית סינית, זוכת מדליית ארד באליפות עולם במשחה ל-200 מטר גב
גדעון אילת (טייס)

גדעון אילת (נולד בדצמבר 1952) הוא קצין צה"ל בדימוס בדרגת תת-אלוף. כיהן כראש להק המודיעין. בשנת 1970 התגייס לחיל האוויר וסיים קורס טיס במגמת קרב. עם סיום הקורס, הוצב כטייס קרב בטייסת 201, טייסת F-4 פנטום ("קורנס"). את גיחתו המבצעית הראשונה במטוס ערך במלחמת יום הכיפורים בחזית הדרום. בהמשך לקח חלק בלחימה גם בחזית הצפון. בשנים 1983-1985 פיקד על טייסת 109. לאחר מכן, בשנים 1987–1988, פיקד על טייסת 117 בעת קליטת מטוסי F-16C/D. בשנים 1992–1994 שימש כמפקד בסיס רמת דוד ובשנים 1994–1996 שימש כראש להק המודיעין. אבירם ברקאי, "בשם שמים", הוצאת כנרת זמורה-ביתן דביר, 2013, עמ' 179. אבירם ברקאי, "בשם שמים", הוצאת כנרת זמורה-ביתן דביר, 2013, עמ' 365. שי טל ועמית דרנגר, ‏ברק בעיניים, באתר חיל האוויר הישראלי, 31 באוקטובר 2007.
יאקוב ואדלייך

יאקוב ואדלייך (בצ'כית: Jakub Vadlejch; נולד ב-10 באוקטובר 1990) הוא אתלט צ'כי, סגן האלוף האולימפי (טוקיו 2020), סגן אלוף העולם (לונדון 2017) ואלוף אירופה (רומא 2024) בהטלת כידון. באליפות אירופה שנערכה ביולי בברצלונה, ספרד סיים ואדלייך במקום 16 בהטלת כידון בתוצאה של 76.04 מטר. באליפות העולם שנערכה בספטמבר בדאיגו, קוריאה הדרומית סיים במקום 16 בהטלת כידון בתוצאה של 80.08 מטר. באולימפיאדת לונדון שנערכה באוגוסט סיים במקום 25 בתוצאה של 77.61 מטר. באליפות אירופה שנערכה באוגוסט בציריך, שווייץ סיים במקום 20 בתוצאה של 75.14 מטר. באליפות העולם שנערכה באוגוסט בבייג'ינג, הרפובליקה העממית של סין סיים במקום 20 בתוצאה של 78.95 מטר. באליפות אירופה שנערכה ביולי באמסטרדם, הולנד סיים במקום תשיעי בתוצאה של 78.12 מטר. באולימפיאדת ריו דה ז'ניירו שנערכה באוגוסט סיים במקום שמיני בהטלת כידון בתוצאה של 82.48 מטר. באליפות העולם שנערכה באוגוסט בלונדון, הממלכה המאוחדת זכה במדליית כסף בשיא אישי חדש של 89.73 מטר, אחרי יוהנס פטר מגרמניה (89.89 מטר) ולפני פטר פרידריך מצ'כיה (88.43 מטר). באליפות אירופה שנערכה באוגוסט בברלין, גרמניה סיים במקום שמיני בתוצאה של 80.64 מטר. באליפות העולם שנערכה באוקטובר בדוחה, קטר סיים במקום חמישי בתוצאה של 82.19 מטר. באולימפיאדת טוקיו שנערכה באוגוסט זכה ואדלייך במדליית כסף בהטלת כידון בתוצאה של 86.67 מטר, אחרי ניראז' צ'ופרה מהודו (87.58 מטר) ולפני ויטזסלב וסלי מצ'כיה (85.44 מטר). באליפות העולם שנערכה ביולי ביוג'ין, אורגון, ארצות הברית זכה במדליית ארד בהטלת כידון בתוצאה של 88.09 מטר, אחרי אנדרסון פיטרס מגרנדה (90.54 מטר) וניראז' צ'ופרה (88.13 מטר). באליפות אירופה שנערכה באוגוסט במינכן, גרמניה זכה במדליית כסף בתוצאה של 87.28 מטר, אחרי יוליאן ובר מגרמניה (87.66 מטר) ולפני לאסי אטלטאלו מפינלנד (86.44 מטר). באליפות העולם שנערכה בבודפשט שבהונגריה באוגוסט זכה במדליית ארד בתוצאה של 86.67 מטר, אחרי ניראז' צ'ופרה מהודו (88.17 מטר) וארשד נדים מפקיסטן (87.82 מטר). הטלת כידון: 90.88 מטר (2022) מדיה וקבצים בנושא יאקוב ואדלייך בוויקישיתוף יאקוב ואדלייך, באתר הוועד האולימפי הבין-לאומי יאקוב ואדלייך, באתר olympedia.org יאקוב ואדלייך, באתר התאחדות האתלטיקה הבין-לאומית יאקוב ואדלייך, באתר ליגת היהלום יאקוב ואדלייך, באתר Track and Field (גברים)
BogoMips

BogoMips (הלחם מילים של "Bogus" ו-"MIPS"; בתרגום חופשי: מיליוני פקודות מזויפות בשנייה) הוא מדד גס למהירות המעבד המרכזי, המחושב על ידי ליבת לינוקס בעת אתחול מערכת המחשב, על מנת לכייל לולאת המתנה פעילה פנימית. הפונקציה udelayמשתמשת בלולאה זו כדי לבצע המתנה פעילה מדויקת בלי תלות במהירות המעבד. בניגוד לתוכנות סינתטיות להשוואת ביצועי מעבדים המנסות למדוד את ביצועי המעבד באמצעות חיקויה התנהגות אופיינית של תוכנה אמיתית, Bogomips לא מבצעת פקודות אופייניות אלא לולאה של אוסף פקודות מצומצם שמטרתו העיקרית היא, להמתין שהזמן יחלוף. לעיתים קרובות מקובל לצטט בהומור את ההגדרה הבאה למונח "מספר הפעמים בשנייה, בכפולות של מיליון, שמעבד יכול לא לעשות דבר". לארס ויצניוס, ששימש כעוזר הוראה במחלקה למדעי המחשב באוניברסיטת הלסינקי פרסם בשנת 1993 בקובצת הדיון comp.os.linux את ההודעה הבאה המסבירה מדוע הדבר נחוץ בליבת לינוקס: MIPS הוא קיצור של מיליוני הוראות לשנייה. זהו מדד למהירות החישוב של מעבד. כמו רוב המדדים האלו, משתמשים בו לרעה באופן תכוף.( קשה מאוד לבצע השוואה נכונה של ה-MIPS בן סוגים שונים של מחשבים ). ה-BogoMips הומצא על ידי לינוס עצמו עבור גרסת ליבת לינוקס 0.99.11 (מיום 11 ביולי 1993). בגרסה זו, התעורר הצורך בלולאת תזמון המבצעת "המתנה פעילה" למדידת זמנים קצרים מאוד או מדידת זמן מדויקת יותר מאשר משיטות המתנה אחרות. את לולאת התזמון, היה צורך לכייל בהתאם למהירות המעבד. כדי לעשות זאת, ליבת מערכת ההפעלה, בזמן האתחול, מדדה את זמן הביצוע של לולאת המתנה פעילה מסוימת. BogoMips נותן אינדיקציה מסוימת למהירות המעבד. אינדיקציה זו איננה מדעית כך שראוי לקרוא לה זיוף. ומכאן בא השם BogoMips כשאר "Bogo" נגזר מ Bogus שמשמעותו היא זיוף. הסיבות (יש שתיים) שהמדד מודפס במהלך האתחול הםː א) הדבר שימושי ברמה מסוימת לצורך ניפוי באגים ולבדיקה שהמטמון וכפתור הטורבו של המחשב עובדים. ב) לינוס אוהב לצחקק כשהוא רואה אנשים מבולבלים מהחדשות. ניתן להשתמש בטבלה הבאה כדי להעריך מראש, באופן משוער, את מדד ה-BogoMips. הדירוג הוא עבור מעבד מסוים המריץ גרסת לינוקס עכשווית. האינדקס משמש למטרות השוואה. הוא מיצג את היחס, עבוד מהירות מעבד מסוימת, למדד של מעד אינטל 386DX CPU. במערכת ההפעלה לינוקס ערך ה-BogoMips מופיע בקובץ cpuinfo : ניתן למצוא את הערך על ידי שימוש בפקודת החיפושː $ grep -i bogomips /proc/cpuinfo בגרסת הליבה 2.6, BogoMIPS מיושם על ידי חישוב הפרמטר loops_per_jiffy השמש את פונקציות ההמתנה הפעילה udelay ו- ndelay המשמשות למדידת זמן מדויקת. בשנת 2012, חברת ARM תרמה מימוש udelay חדש המאפשר להשתמש בטיימר המערכת המובנה ברבים ממעבדי ARMv7 במקום בלולאת המתנה פעילה. מימוש זה שוחרר בגרסה 3.6 של ליבת לינוקס. המתנה מבוססת טיימר יציבה יותר במערכות המשתמשות בהתאמה דינמית של תדר השעון כדי להתאים באופן דינמי את מהירות המעבד בזמן ריצה, מכיוון שערכי loops_per_jiffies לא בהכרח משתנים באופן ליניארי. כמו כן, מכיוון שתדר הטיימר ידוע מראש, אין צורך בכיול בזמן האתחול. BogoMips Mini-Howto, V38 Van Dorst, Wim (בינואר 1996). "The Quintessential Linux Benchmark". Linux Journal. נבדק ב-2008-08-22. {{cite journal}}: (עזרה) Eric S Raymond, and Geoff Mackenzie, published on the Internet in the early 1990s, untraceable origin. Raymond, Eric S. "Hackers Jargon File". Wirzenius, Lars. "Re: printing & BogoMips". "BogoMips mini-Howto". Deacon, Will. "ARM: 7452/1: delay: allow timer-based delay implementation to be selected".
פארס שעיבי

פארס שעיבי (בערבית: فارس شعيبي, בצרפתית: Farès Chaïbi; נולד ב-28 בנובמבר 2002 בליון שבצרפת) הוא כדורגלן אלג'יראי-צרפתי המשחק בעמדת קשר הכנף בקבוצת איינטרכט פרנקפורט מהבונדסליגה ובנבחרת אלג'יריה. שעיבי גדל במחלקות הנוער של FC ליון וטולוז. בשנת 2020 החל לשחק בקבוצת המילואים של טולוז. ב-7 באוגוסט 2022 ערך את הופעת הבכורה שלו בקבוצה הראשונה של המועדון, בתיקו 1-1 נגד ניס במסגרת המחזור הראשון בליגת העל הצרפתית לעונת 2022/2023. ב-17 בספטמבר הבקיע את שער הבכורה שלו במועדון, בהפסד 2-1 לליל במסגרת המחזור השמיני בליגה. בעונתו הראשונה בקבוצה הראשונה של המועדון ערך 36 הופעות ליגה, בהן הבקיע חמישה שערים. בקיץ 2023 עבר שעיבי לאיינטרכט פרנקפורט מהבונדסליגה תמורת 17 מיליון אירו, שם חתם על חוזה לחמש שנים. בעונת הבכורה שלו בקבוצה, 2023/24, הבקיע שעיבי שני שערי ליגה ב-28 הופעות, וסייע לפרנקפורט לסיים במקום השישי בליגה. ב-23 במרץ 2023 ערך שעיבי את הופעת הבכורה שלו בנבחרת אלג'יריה, בניצחון 2-1 על נבחרת ניז'ר במסגרת מוקדמות גביע אפריקה לאומות 2023. נכלל בסגל נבחרת אלג'יריה לטורניר גביע אפריקה לאומות 2023. טולוז הגביע הצרפתי (1): 2022/2023 פארס שעיבי, ברשת החברתית אינסטגרם פארס שעיבי, באתר Transfermarkt פארס שעיבי, באתר Soccerway פארס שעיבי, באתר BDFutbol פארס שעיבי, באתר WorldFootball.net פארס שעיבי, באתר National Football Teams פארס שעיבי, באתר FootballDatabase.eu פארס שעיבי, באתר ESPN
ניקולאס מיקלסון

לוק סאה ניקולאס קנגקטקיד מיקלסון (בדנית: Look Saa Nicholas Kengkhetkid Mickelson, בתאית: ลูกโซ่ นิโคลัส เก่งเขตกิจ มิคเคลสัน; נולד ב-24 ביולי 1999 בסקיין שבנורווגיה) הוא כדורגלן נורווגי-תאילנדי המשחק בעמדת המגן הימני בקבוצת אודנסה בולקלוב מליגת העל הדנית ובנבחרת תאילנד. מיקלסון גדל במחלקות הנוער של אוטסטאד והאמקאם. הוא החל את הקריירה המקצוענית שלו במדי הקבוצה הבוגרת של האמקאם במסגרת הליגות הנמוכות בנורווגיה, וערך 55 הופעות ליגה במדי המועדון. ב-12 בינואר 2019 חתם מיקלסון בסטרומסגודסט מליגת העל הנורווגית. הוא ערך 29 הופעות ליגה במדי המועדון. ב-31 באוגוסט 2021 חתם מיקלסון באודנסה בולקלוב מליגת העל הדנית. מיקלסון שיחק בנבחרות הצעירות של נורווגיה. ב-25 במרץ 2023 ערך מיקלסון את הופעת הבכורה שלו בנבחרת תאילנד, בהפסד 3-1 לנבחרת סוריה במשחק ידידות. נכלל בסגל נבחרת תאילנד לטורניר גביע אסיה 2023. מדיה וקבצים בנושא ניקולאס מיקלסון בוויקישיתוף ניקולאס מיקלסון, באתר Transfermarkt ניקולאס מיקלסון, באתר Soccerway ניקולאס מיקלסון, באתר WorldFootball.net ניקולאס מיקלסון, באתר National Football Teams ניקולאס מיקלסון, באתר FootballDatabase.eu Mickelson skifter omgående til OB באתר הרשמי של אודנסה בולקלוב, 31 באוגוסט 2021 (בדנית) #OFFICIAL ประกาศรายชื่อ 26 แข้งช้างศึก ชุดลุยศึก เอเชียน คัพ 2023 รอบสุดท้าย ที่ประเทศกาตาร์ בחשבון הפייסבוק הרשמי של התאחדות הכדורגל התאילנדית, 3 בינואר 2024 (בתאית)
אנחל טורס

אנחל יסיד טורס קיניונס (בספרדית: Ángel Yesid Torres Quiñones; נולד ב-6 באפריל 2000 בבוגוטה שבקולומביה) הוא כדורגלן קולומביאני המשחק בעמדת קשר הכנף בקבוצת בלזאן מליגת העל המלטזית. טורס גדל במחלקות הנוער של ריאל אקדמיה ופורטו. בשנת 2019 החל לשחק בקבוצת המילואים של פורטו. ב-20 בינואר 2021 חתם טורס באלברקה מהליגה הפורטוגלית השלישית, במדיה ערך 26 הופעות ליגה והבקיע ארבעה שערים. ב-1 ביולי 2022 חתם טורס בבלזאן מליגת העל המלטזית. בעונתו הראשונה במועדון ערך 23 הופעות ליגה, בהן הבקיע 15 שערים. אנחל טורס, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אנחל טורס".
Angry Chair

Angry Chair הוא סינגל של להקת הגראנג' אליס אין צ'יינס מ-1992. זהו הסינגל הרביעי מתוך אלבומה השני של הלהקה, Dirt ואחד מן השירים הבודדים של הלהקה שנכתבו על ידי סולן הלהקה, ליין סטאלי, לבדו. השיר עוסק בהתמכרותו של סטאלי להרואין, ובתקופה שבה ניסה להיגמל מן הסם, שהסתיימה במותו ב-5 באפריל 2002. השיר זכה לגרסה אקוסטית בהופעת ה-MTV Unplugged של הלהקה מ-1996, למרות שלא נכלל בגרסת ה-DVD של ההופעה. כותב השירים העיקרי של אליס אין צ'יינס, ג'רי קאנטרל, כינה את השיר "יצירת מופת" בהערות שכתב למארז התקליטורים Music Bank מ-1999. בתחילת השיר משווה סטאלי את מצבו לזה של אדם היושב על כיסא חשמלי, ומכאן שמו של השיר. "Angry Chair" כולל גם מחווה לאחת הסצנות המפורסמות מתוך סירטם של סטיבן קינג וסטנלי קובריק, "הניצוץ", בשורה "I'm a dull boy work all day" ("אני ילד משעמם עובד כל היום"), שבה הדמות הראשית מקלידה משפט דומה פעמים רבות ובצורות שונות במכונת כתיבה. רצועה נוספת מהאלבום, "Iron Gland", מסתיימת בהדהוד של המילים "red rum", שגם הן לקוחות מן הסרט. מידע על הסינגל "Angry Chair" באתר מיוזיק בריינז מידע על היצירה "Angry Chair" באתר Discogs
יומנה של נואל

יומנה של נואל (באנגלית: The Noel Diary) הוא סרט דרמה קומדיה רומנטית לחג המולד משנת 2022 בבימויו של צ'ארלס שייר, אשר נכתב על ידי רבקה קונור, דייוויד גולדן, צ'ארלס שייר וריצ'רד פול אוונס. בסרט מככבים ג'סטין הארטלי, בארט דוס, בוני בדליה, אסנס אטקינס וג'יימס רימר. הסרט עלה לשידור ב-24 בנובמבר 2022 בנטפליקס. כאשר הסופר הפופולרי ג'ייק טרנר (ג'סטין הארטלי) חוזר לבית ילדותו בחג המולד, על מנת לסגור את עניינה של אמו המנוכרת שנפטרה, הוא מגלה יומן שעשוי להכיל מידע הקשור לעבר שלו ושל רייצ'ל (בארט דוס), אישה צעירה ומעניינת במסע משלה. רייצ'ל מופיעה בביתו בחיפוש אחר מידע על אמה הביולוגית, נואל, שבעבר הייתה האומנת של ג'ייק ואחיו בנג'מין. נואל הייתה בת 17 בזמן לידתה של רייצ'ל ונאלצה לוותר על ילדתה, מכיוון שלא יכלה להרשות לעצמה לטפל בה. ג'ייק ורייצ'ל יוצאים יחד למסע על מנת לגלות עובדות על עברם ולהחליט על עתידם. ג'סטין הארטלי בתפקיד ג'ייק טרנר בארט דוס בתור רייצ'ל קמפבל אסנס אטקינס בתפקיד נואל אליס בוני בדליה בתור אלי פוסטר ג'יימס רימר בתור סקוט טרנר אהרון קוסטה גאניס בתפקיד מאט סגרטו ג'ף קורבט בתור איאן פייג' אנדריאה סווך בתור סבטלנה לוצ'יה ספינה כבעלת חנות ספרים "יומנה של נואל", במסד הנתונים הקולנועיים IMDb (באנגלית) "יומנה של נואל", באתר נטפליקס "יומנה של נואל", במסד הנתונים הקולנועיים KinoPoisk (ברוסית) "'The Noel Diary' Netflix Christmas Movie: What We Know So Far". What's on Netflix. נבדק ב-21 באוקטובר 2022. {{cite web}}: (עזרה) https://netflixlife.com/author/rgaudens, Christmas with You release date, cast, synopsis, trailer, and more, Netflix Life, ‏2022-10-19 (באנגלית אמריקאית) "Justin Hartley To Star In Netflix Christmas Movie 'The Noel Diary' (EXCLUSIVE)". Yahoo!. נבדק ב-21 באוקטובר 2022. {{cite web}}: (עזרה) "'The Noel Diary': Release Date, Cast, Trailer, And Everything We Know". Trill Mag. נבדק ב-21 באוקטובר 2022. {{cite web}}: (עזרה) "The Noel Diary". The A.V. Club. נבדק ב-21 באוקטובר 2022. {{cite web}}: (עזרה) "The Noel Diary". FilmAffinity. נבדק ב-21 באוקטובר 2022. {{cite web}}: (עזרה) "First look at This Is Us star in new Netflix movie as release date is confirmed". Digital Spy. נבדק ב-21 באוקטובר 2022. {{cite web}}: (עזרה) "The Noel Diary – Netflix". CinemaBlend. נבדק ב-21 באוקטובר 2022. {{cite web}}: (עזרה) "Plot: What's the story about?". Movie Insider. נבדק ב-21 באוקטובר 2022. {{cite web}}: (עזרה) "What Is The Noel Diary All About?". Trending News Buzz. נבדק ב-21 באוקטובר 2022. {{cite web}}: (עזרה)
סיג (פירושונים)

האם התכוונתם ל... סיג – פסולת זגוגית מתהליך הצריפה לייצור מתכות קורגונוס (אנ') – סוג דג ממשפחת הסלמוניים, ברוסית סיג/סיגי (Сиги) נהר מכרה (ער') – נהר באלג'יריה, בעבר נקרא סיק/סיג סיג (אלג'יריה) (ער') (צר') – עיר על גדות הנהר, בווילאיית (פרובינציית) מעסכר (ער'), כ־40 ק"מ מאוראן שבמערב אלג'יריה סיג (רונה) (גר') – רונה שצורתה 𐌔, מקבילה לאות הלטינית S. השימוש בה התעורר בתנועת הפולקיזם הגרמנית במאה ה־19, ובתקופת הנאציזם היא שימשה בסמל האס אס. (לעיתים נכתבת ב־S גדולה) סרינגה (אנ') – כלי נגינה הודי, מכונה במגוון שמות נוספים ובהם סיג. סה (קהילת צ'ואסטרופ) (נכתב Sig) – כפר דני, סמוך לעיירה ואדה (דנ') שבאזור דרום דנמרק (דנ') סיג (שם פרטי) או זיג (שם פרטי) (אנ') – לרוב קיצור של שם אחר – זיגמונד (אנ') הגרמאני, זיגפריד (גר') הגרמני או סיגורד (דנ') (שוו') הסקנדינבי. לשלושת השמות מקור דומה: סיג/סגז/סגר – ניצחון ו־פריתו/מונדו/ורור – שמירה התראת זיג (אנ') – התראה על עומסי תנועה בקליפורניה, קרויה על־שם לויד זיגמון (אנ'), שדרן רדיו. סיג (פסקים) (פור') – דמות שיצר ז'גואר (קריקטוריסט) הברזילאי, סמל השבועון פסקים (פור'). קרוי על־שם זיגמונד פרויד. זיג (מוצר חלב) (גר') – תוצר לוואי של יצירת גבינה ממי גבינה – מתוק, צמיגי ומעט כהה. SIG
אינרציה (סרט)

אינרציה הוא סרט קולנוע ישראלי משנת 2015 בכתיבה ובימויו של עידן חגואל, עם אילנית בן יעקב בתפקיד הראשי. העלילה היא על אישה המתעוררת מחלום בלהות בו רצחה את בעלה, מגלה שהוא נעלם והיא נאלצת להמשיך בכוח ההתמד ולהתמודד עם המציאות של אישה בודדה. הסרט הוקרן בפסטיבל ברלין 2016, במסגרת הפורום, ובפסטיבל הסרטים הבינלאומי חיפה וזכה בציון שבח בפסטיבל אוטופיה 2015. הסרט צולם באתרים שונים בחיפה - שכונת נווה שאן, הכרמלית רכבל חיפה, נמל חיפה וחוף הים בחיפה. מירה סגל (אילנית בן יעקב) היא עקרת בית בת 40 המתגוררת עם בעלה בני (דודו ניב) בשכונת נווה שאנן בחיפה. בני עובד במכס בנמל חיפה. אין להם ילדים. בוקר אחד היא מתעוררת בצעקה מחלום בלהות בו "הרגה" את בעלה ומגלה שבעלה יצא מוקדם מהרגיל לעבודה. ככול שמתקדם היום מתגנב בה החשד שמשהו אירע לבעלה. מודאגת, היא פונה למשטרה ומדווחת עליו כנעדר. בתחנה מעודדת אותה החוקרת (פלורנס בלוך) לחזור הביתה ולהמתין. החוקרת מביאה לה חסר בית (בני שיף) הדומה לתיאור של בני ומבטיחה להמשיך בחקירה. אמה סלין (גליה ישי) מעודדת אותה אך המצב לא משתנה. היא תולה כרזות על בעלה הנעדר ללא תועלת. הימים הופכים לשבועות וחודשים, ומירה מבינה שעילה להסתגל למצב החדש בכוח ההתמד (אינרציה). היא מתידדת עם השכן גידי (עמי ויינברג) שמובטל זמן ממושך ונמצא בדיכאון שבסופו הוא מתאבד. מירה מנסה למצוא עבודה ללא הצלחה ולבסוף עובדת כמלצרית במסעדה. בשיטוטיה בחיפה היא נפגשת במקס (מכרם חורי) שגם הוא בודד ולאחר לילה בדירתה הוא עוזב. היא אוספת את בגדיו של בני כדי למסרם לחנות בגדי יד שנייה של ויצו אבל המוכרת (ג'יטה מונטה) מסרבת לקבלם והיא לבסוף שורפת אותם. לבסוף היא חוזרת לדירת ומגלה בכניסה לבית את בני כשהוא רעב ומוזנח. היא מכניסה אותו לדירה והוא אוכל ואחר כך מנמנם על הספה והם אינם מחליפים מילה. "אינרציה", במסד הנתונים הקולנועיים IMDb (באנגלית) "אינרציה", באתר ספר הקולנוע הישראלי "אינרציה", באתר אידיבי "אינרציה", במיזם "אישים" לתיעוד היצירה הישראלית קדימון לאינרציה, באתר יוטיוב אינרציה, באתר קרן רבינוביץ
בארט דוס

בארט דוס (באנגלית: Barrett Doss; נולדה ב-20 במרץ 1989) היא שחקנית וזמרת אמריקאית. היא ידועה בתפקידה בתור ויקטוריה יוז בסדרת דרמה אקשן של ABC "תחנה 19". דוס נולדה במיניאפוליס, מינסוטה, ארצות הברית. אמה לבנה ואביה אפרו-אמריקאי. הוריה התגרשו כשהייתה ילדה, והיא גרה עם אמה, קלי סקאליקי, שלימים נישאה לבת זוגה, ורוניקה, שחלקה אחריות הורית. משפחתה התגוררה באלבקרקי, ניו מקסיקו, במשך שנתיים. לאחר מכן היא בילתה את רוב ילדותה בשיקגו, ולאחר מכן עברה לניו יורק. דוס סיימה את לימודיה בבית הספר המקצועי לילדים במנהטן. היא למדה בבית הספר גאלאטין של אוניברסיטת ניו יורק. בניו יורק, היא החלה להופיע על הבמות באוף ברודוויי. בשנת 2013, היא הופיעה לראשונה בטלוויזיה, בפרק בסדרת הקומדיה "רוק 30" של NBC. היא הופיעה בסדרות "מבוקש", "בול" ו"בנות". בשנת 2014, היא עשתה את הופעת הבכורה שלה בברודוויי במחזה הקומי "You Can't Take It with You" שם הופיעה לצד ג'יימס ארל ג'ונס ורוז ביירן.בשנת 2017, דוס כיכבה בתור ריטה הנסון, בקומדיה המוזיקלית של ברודוויי "לקום אתמול בבוקר" עם אנדי קארל. היא קיבלה את פרס עולם התיאטרון לשנת 2017 על הופעת בכורה יוצאת דופן בברודוויי. מאוחר יותר באותה שנה, היא לוהקה לתפקיד חוזר בסדרת גיבורי העל של נטפליקס "איירון פיסט". היא עשתה את הופעת הבכורה שלה בקולנוע ב-2017, כאשר הופיעה בתפקיד משנה בדרמה הביוגרפית "מרשל" בכיכובו של צ'דוויק בוסמן. מאוחר יותר ב-2017, היא לוהקה לתפקיד קבוע בסדרת הדרמה אקשן "תחנה 19", ספין-אוף של "האנטומיה של גריי". הסדרה עלתה לראשונה ב-2018. בשנת 2019, דוס החלה להופיע מדי פעם בעונה ה-16 של "האנטומיה של גריי". ב-2022 כיכבה בסרט חג המולד של נטפליקס "יומנה של נואל", בתור רייצ'ל המגיעה לביתו של הסופר ג'ייק טרנר (ג'סטין הארטלי) בחיפוש אחר אמה הביולוגית. בארט דוס, ברשת החברתית אקס (טוויטר) בארט דוס, במסד הנתונים הקולנועיים IMDb (באנגלית) Barrett Doss, Star of Broadway’s ‘Groundhog Day,’ Shares Her Journey to Leading Lady and Growing Up with an Identity Crisis, HuffPost, ‏2017-08-15 (באנגלית) "Barrett Doss | Station 19". ABC. ארכיון מ-2020-01-08. נבדק ב-2020-01-07. "The Verdict: Critics Review You Can't Take It With You, Starring James Earl Jones and Elizabeth Ashley, on Broadway". Playbill. 28 בספטמבר 2014. ארכיון מ-27 בנובמבר 2019. נבדק ב-7 בינואר 2020. {{cite web}}: (עזרה) "Broadway Breakout! Meet Groundhog Day's Leading Lady Barrett Doss". Broadway.com. 14 באפריל 2017. ארכיון מ-11 ביולי 2019. נבדק ב-7 בינואר 2020. {{cite web}}: (עזרה) Brunner, Jeryl (13 באוגוסט 2017). "Sandblast Through Your Self-Doubt With 'Groundhog Day' Star Barrett Doss". Forbes. ארכיון מ-11 ביולי 2020. נבדק ב-7 בינואר 2020. {{cite web}}: (עזרה) Andreeva, Nellie (6 באוקטובר 2017). "'Grey's Anatomy' Spinoff: Grey Damon, Okieriete Onaodowan, Danielle Savre & Barrett Doss Cast In Shondaland Series". Deadline. ארכיון מ-20 באוקטובר 2017. נבדק ב-7 בינואר 2020. {{cite web}}: (עזרה) Nguyen, Stacey (27 בספטמבר 2019). "If You Haven't Watched the Grey's Anatomy Spinoff, Here's What to Know About Vic". POPSUGAR Entertainment. {{cite web}}: (עזרה)
הקבוצה הבין-לאומית סוסקהאנה

הקבוצה הבין־לאומית סוסקהאנה (באנגלית: Susquehanna International Group) היא חברת השקעות פרטית שמרכזה בארצות הברית. החברה עוסקת בסחר באופציות, נגזרים, הלוואות, סחורות, קרנות הון סיכון, קרנות השקעה פרטיות, מסחר במטבעות קריפטו ועוד. החברה נוסדה ב-1987 מכספם של המייסדים והבעלים ג'פרי יאס, ארתור דנצ'יק, ג'ואל גרינברג ושלושה שותפים נוספים, שהיכרותם החלה בעת לימודיהם באוניברסיטת בינהגמטון. כבר בשנת הקמתה הרוויחה כ-30 מיליון דולר מקניית אופציות מכר שזינקו במהלך התרסקות הבורסה ביום שני השחור. מטה החברה שוכן בבלה קינווד (אנ') שבפרברי פילדלפיה, פנסילבניה ויש לה סניפים באירופה ובאסיה, שבהם מועסקים כ-2,000 עובדים. בשנת 2005 הקימה החברה את SIG China, חברה בת העוסקת בהון סיכון בסין. לפי אתר החברה, ב-15 שנותיה הראשונות היא השקיעה 3.5 מיליארד דולר ב-350 חברות. אחת ההשקעות המוצלחות של החברה הייתה ב-2012, כשהשקיעה 5 מיליון דולר בחברת ByteDance תמורת 15% ממניות החברה. בייטדנס פיתחה מאוחר יותר את אפליקציית "טיקטוק" והעלתה את שווי המניות שבידי סוסקהאנה ל-15 מיליארד דולר. דנצ'יק חבר בדירקטוריון בייטדנס. בשנת 2006 הקימה החברה את Susquehanna Growth Equity, שמשקיעה בתוכנה ובטכנולוגיית המידע בארצות הברית ובישראל. לפי הוול סטריט ג'ורנל נכון ל-2019 שווי החברה הוא כ-80 מיליארד דולר. לפי הערכה, בשנת 2018 החזיק ג'פרי יאס 75% מהבעלות בחברה, ארתור דנצ'יק החזיק 19% וג'ואל גרינברג, שפרש ב-2016 החזיק 3%. החברה פועלת בישראל דרך החברה הבת Susquehanna Growth Equity (S G E) Israel, בניהולו של אמיר גולדמן. אתר האינטרנט הרשמי של הקבוצה הבין-לאומית סוסקהאנה (באנגלית) הקבוצה הבין-לאומית סוסקהאנה, ברשת החברתית פייסבוק הקבוצה הבין-לאומית סוסקהאנה, ברשת החברתית LinkedIn הקבוצה הבין-לאומית סוסקהאנה, סרטונים באתר Vimeo "The Poker Aces Playing a Key Hand in the $5 Trillion ETF Market". "One Firm Is Way Ahead of Wall Street on Bitcoin". The New York Times (באנגלית אמריקאית). 2018-06-05. ISSN 0362-4331. נבדק ב-2018-06-07. sig-china.com "Secretive High-Speed Trading Firm Hits Jackpot With TikTok". פרופיל של ארתור דנצ'יק, באתר theorg.com (באנגלית) אתר האינטרנט הרשמי של Susquehanna Growth Equity (באנגלית) SIG venture capital Elliott, Justin (21 ביוני 2022). "Meet the Billionaire and Rising GOP Mega-Donor Who's Gaming the Tax System". ProPublica. ארכיון מ-14 במרץ 2023. נבדק ב-15 במרץ 2023. {{cite web}}: (עזרה) אורי בלאו, חשיפה: האינטרסים העסקיים בישראל של המיליארדרים שמאחורי פורום קהלת, באתר "השומרים", 28 בפברואר 2023
סוסקהאנה

האם התכוונתם ל... אוניברסיטת סוסקהאנה – אוניברסיטה במדינת פנסילבניה בארצות הברית מחוז סוסקהאנה – ממחוזות מדינת פנסילבניה נהר סוסקהאנה – נהר בארצות הברית הקבוצה הבין־לאומית סוסקהאנה – חברת השקעות אמריקאית